**Hrvatsko društvo likovnih umjetnika**

Trg žrtava fašizma 16

10 000 Zagreb

10. svibnja 2024.

Temeljem točke 6.1. Pravila o provedbi postupaka nabava za neobveznike Zakona o javnoj nabavi, u postupku nabave ***Izvedba radova cjelovite i energetske obnove na zgradi dvorca Oršić, Jakovlje, Naziv naručitelja: Hrvatsko društvo likovnih umjetnika,*** evidencijski broj nabave EU-J-03/2024, Naručitelj ovime objavljuje Pojašnjenje dokumentacije – Podnesak 1.

**POJAŠNJENJE NARUČITELJA – PODNESAK 1.**

Naručitelj je dana 03. svibnja 2024. na stranici [www.strukturnifondovi.hr](http://www.strukturnifondovi.hr) objavio Poziv na dostavu ponuda s pripadajućim prilozima za nabavu ***Izvedba radova cjelovite i energetske obnove na zgradi dvorca Oršić, Jakovlje, evidencijski broj nabave EU-J-03/2024.***

1. Dana 08. svibnja 2024. Naručitelj je zaprimio upit zainteresiranog gospodarskog subjekta koji glasi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Upit 1:**

*Poštovana,*

*Molim Vas informaciju vezano za natječaj “ Izrada projektne dokumentacije i provedba mjera zaštite dvorca Oršić, Jakovlje”, a za kriterij 4.1.2. Tehnička i stručna sposobnost.*

*Naime, u tekstu se navodi da stručnjak 3 i 4 mogu biti imenovani i na poziciju stručnjaka 1.*

*Može li također i stručnjak 2 biti imenovan stručnjakom 1, odnosno može li ista osoba biti inženjer gradilišta i voditelj građevinskih radova?*

**Naručitelj pojašnjava:**

Naručitelj ne prihvaća prijedlog zainteresiranog gospodarskog subjekta. Stručnjak 1 Inženjer gradilišta koji je imenovan kao Inženjer gradilišta, Glavni Inženjer gradilišta ili Voditelj radova zadužen je za koordinaciju svih sudionika na gradilištu dok je Stručnjak 2 Voditelj građevinskih radova zadužen isključivo za građevinsko-obrtničke radove. Zbog značaja obnove i zahtjevnosti završnih radova koji se provode na zgradi pojedinačnog zaštićenog kulturnog dobra, traži se Stručnjak 2 s potpunim angažmanom na izvođenju građevinsko-obrtničkih radova.

Kako je navedeno točkom 4.1.2. Poziva na dostavu ponuda, ponuditelj može imenovati jednog od imenovanih stručnjaka na pozicijama 3., ili 4 i na poziciju 1. Inženjer gradilišta, ako udovoljava zakonski propisanim uvjetima. Stručnjak na poziciji 2 ne može biti imenovan na poziciju 1, a sve iz razloga da se osigura uspješno izvršenje specifičnih zadataka i odgovornosti usko povezanih sa izvođenjem završnih građevinsko-obrtničkih radova na pojedinačnom zaštićenom kulturnom dobru

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sukladno odredbama članka 6.2. Pravilnika NOJN, Naručitelj nije u obvezi produljiti rok za dostavu ponuda te rok za dostavu ponuda ostaje isti.

Naručitelj:

Hrvatsko društvo likovnih umjetnika